- Pédáesh
- <
- 5
- >

5
Cha Ádamá beger tán Nuhá
1 Ádamay nasl o padréchay ketábi kessah chosh ent:
Hodáyá á róchá ke ensán jórh kort, wati sheklá jórhi kort. 2 Mardén o janéni jórh kortant. Hamá wahdá ke addhi kortant, barkati dátant o áyáni námi ensán kort.
3 Ádamá ke 130 sál but, wati paymén, wati sheklay mardénchokkéay pet but o áiay námi Sayt kort. 4 Saytay pédáeshá rand, Ádamá 800 sál omr kort o áiá dega mardénchokk o janénchokk ham but. 5 É hesábá Ádamá sarjamiá 930 sál omr kort o mort.
6 Saytá ke 105 sál but, cha áiá Énósh pédá but. 7 Énóshay pédáeshá rand, Saytá 807 sál omr kort o áiá dega mardénchokk o janénchokk ham but. 8 É hesábá Saytá sarjamiá 912 sál omr kort o mort.
9 Wahdé Énóshá 90 sál but, cha áiá Kenán pédá but. 10 Cha Kenánay pédáeshá rand, Énóshá 815 sál omr kort o áiá dega mardénchokk o janénchokk ham but. 11 Énóshá sarjamiá 905 sál omr kort o mort.
12 Kenáná ke 70 sál but, cha áiá Mahalalél pédá but 13 Mahalalélay pédáeshá rand, Kenáná 840 sál omr kort o áiá dega mardénchokk o janénchokk ham but. 14 Kenáná sarjamiá 910 sál omr kort o mort.
15 Wahdé Mahalalélá 65 sál but, cha áiá Yáred pédá but. 16 Yáreday pédáeshá rand, Mahalalélá 830 sál omr kort o áiá dega mardénchokk o janénchokk ham but. 17 Mahalalélá sarjamiá 895 sál omr kort o mort.
18 Wahdé Yáred 162 sál but, cha áiá Hanuk pédá but. 19 Hanukay pédáeshá rand, Yáred 800 sál omr kort o áiá dega mardénchokk o janénchokk ham but. 20 Yáred sarjamiá 962 sál omr kort o mort.
21 Wahdé Hanuká 65 sál but, cha áiá Metushálah pédá but. 22 Metushálahay pédáeshá rand, Hanuká 300 sál Hodáay ráhá gáma jat o áiá dega mardénchokk o janénchokk ham but. 23 Hanukay sarjamén omr 365 sál but. 24 Hanuká Hodáay ráhá gáma jat o randá kassá nadist, chéá ke Hodáyá Hanuk zendagá zort o bort.
25 Wahdé Metushálahá 187 sál but, cha áiá Lamék pédá but. 26 Lamékay pédáeshá rand, Metushálahá 782 sál omr kort o áiá dega mardénchokk o janénchokk ham but. 27 Metushálahá sarjamiá 969 sál omr kort o mort.
28 Wahdé Laméká 182 sál but, cha áiá mardénchokké pédá but. 29 Áiá wati chokk Nuh*5:29 Nuh, Ebráni zobáná, “táhir o ásudagiay” hamtawárén labzé. námént o gwasht: “É chokk márá cha may dastáni hamá gránén kár o zahmatán ásudaga kant ke cha Hodáay nálat kortagén zeminá chest butagant.” 30 Nuhay pédáeshá rand, Laméká 595 sál omr kort o áiá dega mardénchokk o janénchokk ham but. 31 Laméká sarjamiá 777 sál omr kort o mort.
32 Nuhay omr 500 sál but o randá cha áiá Sám o Hám o Yápet pédá butant.

- Pédáesh
- <
- 5
- >

*5:29 5:29 Nuh, Ebráni zobáná, “táhir o ásudagiay” hamtawárén labzé.

© 2016 WBT