- Pa Rumián Pulosay kágad
- <
- 2
- >

2
Hodáay rástáwari
1 Paméshká taw harkas bebay, wahdé degaráni kazáwatá*2:1 Kazáwat, bezán hakkén paysalah, hamá shawr ke cha dádgáhána kayt, dáwari, ensáp. kanay o áyán éra janay, tará pa é kárá hecch ozr o nimóné nést. Chéá ke gón degaréay kazáwat kanag o ér janagá, wati jenday kazáwatá kanay. Parchá ke taw wat ham hamá kárána kanay. 2 Á mardom ke é paymén kára kanant, má zánén ke áyáni bárawá Hodáay kazáwat barhakk ent. 3 Taw harkas bebay, degarán éra janay o wat hamá kárána kanay, tai hayálá cha Hodáay kazáwatá rakkay†2:3 Rakkag, bezán neját rasag, bacchag.? 4 Yá ke áiay mehrabáni o sabr o ópáray‡2:4 Ópár, bezán sabr, bardásht. ganjá béarzesha zánay o sarpada nabay ke Hodáay mehrabániay maksad hamesh ent ke tará dém pa tawbah kanagá bebárt? 5 Bale taw gón wati nápashómán o sengén delá, pa kahr o gazabay róchá pa wat kahr o gazab ambára kanay, hamá róchá ke Hodáay barhakkén kazáwat záhera bit.
6 Hodá harkasay mozzá áiay kortagén káráni hesábá dant. 7 Hamá ke gón sabr o ópár, nékén káráni sará mohr óshtátagant o shawkat o ezzat o namirániay lóthók ant, Hodá áyán abadmánén zenda bakshit. 8 Bale hamá mardománi sará wati kahr o gazabá gwárénit ke watwáh ant o hakk o rástiay badalá badkáriay randgir ant. 9 Harkas ke badén kára kant, ranj o azábáni tahá kapit, pésará Yahudi o randá darkawm. 10 Bale harkas ke nékia kant, shawkat o ezzat o émeniay wáhonda§2:10 Wáhond, bezán málek, hodábond. bit, pésará Yahudi o randá darkawm. 11 Chéá ke Hodá némagdária nakant.
12 Áyán ke Sharyat nazántag o gonáh kortag, tabáha bant bale Sharyatay hesábá na, o áyán ke Sharyat zántag o gonáh kortag, áyáni kazáwat Sharyatay hesábá bit. 13 Chéá ke tahná cha Sharyatay rahbandáni eshkonagá, kass Hodáay chammán rástáwar o bémayára nabit. Hamá kas rástáwara bit ke Sharyatay rahbandáni sará amala kant. 14 Wahdé darkawm ke Sharyat pa áyán narasetag bale cha wati tab o sareshtá anchén kára kanant ke Sharyatay rahbandáni hesábá ant, á pa wat, wat Sharyat ant, bell ke Sharyatesh nést. 15 Gón wati é kárán pésha dárant ke Sharyatay rahband áyáni delá naksh ant. Áyáni zamir pa eshiá gwáhia dant o áyáni pegr o hayál baré áyán mayárbára kanant o baré bémayára kanant. 16 É gapp hamá róchá záhera bit ke Hodá cha Issá Masihay wasilahá, mardománi chér o andémén pegráni kazáwatá kant, anchosh ke mani wasshén mestága gwashit.
Yahudi o Sharyat
17 Bale agan taw watá Yahudié zánay o Sharyatay sará óst*2:17 Óst, bezán omét, ásará. o ométa banday o gón Hodáyá wati nazzikkiay sará pahra banday, 18 agan cha Sharyatá tálim geragay sawabá Hodáay wáhagá zánay o sharteréná pajjáha káray, 19 agan taw deljam ay ke kóráni rahshón†2:19 Rahshón, bezán rahbar, sarók, rahdarbar. ay o pa áyán nuré ay ke taháriá ant, 20 agan hamá Sharyatay sawabá ke zánt o rástiay jawhar ent nádánáni sar o sój kanók o chokkáni dars o sabakk dayók ay, 21 agan degarán tálima dayay, gorhá chéá wati jendá tálima nadayay? Taw ke dozziay helápá wáza kanay, wat parchá dozzia kanay? 22 Taw ke zenáyá manah o makana kanay, wat parchá zená kanay? Taw ke cha botán naprata kanay, wat parchá botáni parasteshgáhána polay o watá séra kanay? 23 Taw ke Sharyatay sará pahra banday, parchá Sharyatá próshay o Hodáyá béezzata kanay? 24 Anchoch ke nebeshtah ent: “Shomay sawabá darkawm Hodáay námá béezzata kanant.”‡2‏:24 Eshayá Nabiay Ketáb 52:5 o Hezekiál Nabiay Ketáb 36:‏22.
25 Sonnat o borroká hamá wahdá arzesh hast ke Sharyatá barjáh bedáray, bale agan Sharyatá bepróshay gorhá bezán sonnat kanag nabutagay. 26 Agan kasé sonnat kanag nabutag bale Sharyatay rahbandán purah o sarjama kant, gorhá bezán ke sonnat butagén hesába bit. 27 Á ke jesmi sonnat kanag nabutag bale Sharyatay páband ent, tará mayáriga kant, parchá ke tará nebeshtagén Sharyat o sonnat kanagay rasm hast, bale taw angat Sharyatá próshay. 28 Chéá ke Yahudi á naent ke záherá Yahudi ent o rástén sonnat bayag záheri o jesmi chizzé naent. 29 Yahudi hamá ent ke pa del Yahudi ent o rástén sonnat delay tahá bit, cha Hodáay Ruhá bit, cha nebeshtah kortagén labzá nabit. Choshén mardomá cha ensáná satá narasit, cha Hodáyá rasit.

- Pa Rumián Pulosay kágad
- <
- 2
- >

*2:1 2:1 Kazáwat, bezán hakkén paysalah, hamá shawr ke cha dádgáhána kayt, dáwari, ensáp.

†2:3 2:3 Rakkag, bezán neját rasag, bacchag.

‡2:4 2:4 Ópár, bezán sabr, bardásht.

§2:10 2:10 Wáhond, bezán málek, hodábond.

*2:17 2:17 Óst, bezán omét, ásará.

†2:19 2:19 Rahshón, bezán rahbar, sarók, rahdarbar.

‡2:24 2‏:24 Eshayá Nabiay Ketáb 52:5 o Hezekiál Nabiay Ketáb 36:‏22.

© 2016 WBT